ચાર વર્ષ પહેલાં ક્રૂડમાં ભાવઘટાડાનો દોર ચાલતો હતો ત્યારે સરકારે પોતાની તિજોરી ભરી લેવા માટે એકસાઇઝ ડૂટીમાં વધારો કરવાનું વલણ અપનાવ્યું હતું. એ રીતે ત્યારે ગ્રાહકોને ક્રૂડના ભાવઘટાડાનો જેટલો લાભ મળવો જોઇએ તેટલો મળ્યો ન હતો. અત્યાર સુધીમાં મોદી સરકાર નવ વખત એકસાઇઝ ડૂટી વધારી ચૂકી છે પરંતુ તેની સામે ગત ઓકટોબરમાં એક જ વખત મામૂલી ઘટાડો કરાયો છે. અહેવાલો અનુસાર ઓઇલ કંપનીઓએ બજેટ પહેલાં નાણાં પ્રધાન અણ જેટલીને પેટ્રોલ–ડીઝલ પરની એકસાઇઝ ઘટાડવા દરખાસ્ત કરી હતી પરંતુ જેટલીએ આ માગણી ફગાવી દીધી હતી. પરિણામ એ છે કે પેટ્રોલ અને ડીઝલની હાલની કિંમતોમાં અડધોઅડધ ભારણ તો જુદા જુદા વેરાનું છે.